CELEX: 32021D1992
Language: fi
Date: 2021-11-15 00:00:00
Title: Komission täytäntöönpanopäätös (EU) 2021/1992, annettu 15 päivänä marraskuuta 2021, Euroopan parlamentin ja neuvoston direktiivin 2009/48/EY tueksi laadituista leluja koskevista yhdenmukaistetuista standardeista

16.11.2021   
               
               
                  FI
               
               
                  Euroopan unionin virallinen lehti
               
               
                  L 405/14
               
            
         KOMISSION TÄYTÄNTÖÖNPANOPÄÄTÖS (EU) 2021/1992,
         annettu 15 päivänä marraskuuta 2021,
         Euroopan parlamentin ja neuvoston direktiivin 2009/48/EY tueksi laadituista leluja koskevista yhdenmukaistetuista standardeista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2009/48/EY (2) 13 artiklan mukaisesti lelujen, jotka ovat yhdenmukaistettujen standardien, joiden viitetiedot on julkaistu Euroopan unionin virallisessa lehdessä, tai niiden osien mukaisia, oletetaan olevan kyseisten standardien tai niiden osien kattamien, mainitun direktiivin 10 artiklassa ja liitteessä II säädettyjen vaatimusten mukaisia.
                  
               
                     (2)
                  
                  
                     Direktiivin 2009/48/EY liitteessä II olevassa I osassa vahvistetaan fysikaalisia ja mekaanisia ominaisuuksia koskevat erityisvaatimukset (mukaan lukien säännökset, joiden tarkoituksena on varmistaa, että lelut valmistetaan siten, ettei niistä aiheudu palovammoja tai muita ruumiillisia vammoja) ja sen liitteessä II olevassa II osassa erityiset vaatimukset lelujen korkean turvallisuustason varmistamiseksi syttymisvaaran osalta. Lisäksi direktiivin 2009/48/EY liitteessä II olevassa III osassa vahvistetaan erityisvaatimukset sen varmistamiseksi, että ihmisten terveydelle ei aiheudu haittavaikutuksia, jotka johtuvat altistumisesta kemiallisille aineille tai seoksille, joista lelut koostuvat tai joita ne sisältävät. Direktiivin 2009/48/EY 10 artiklan 2 kohdassa puolestaan säädetään yleisestä turvallisuusvaatimuksesta, 11 artiklan 2 kohdassa leluihin merkittäviä varoituksia koskevista vaatimuksista ja liitteessä V leluja koskevista varoituksista, mukaan lukien kemiallisia leluja koskeva erityinen varoitus.
                  
               
                     (3)
                  
                  
                     Komissio pyysi 9 päivänä heinäkuuta 2009 päivätyllä kirjeellä M/445 (3) Euroopan standardointikomiteaa (CEN) ja Euroopan sähkötekniikan standardointikomiteaa (CENELEC) laatimaan uusia ja tarkistamaan voimassa olevia yhdenmukaisia standardeja direktiivin 2009/48/EY tueksi.
                  
               
                     (4)
                  
                  
                     CEN tarkisti 9 päivänä heinäkuuta 2009 päivätyn pyynnön M/445 perusteella yhdenmukaistetun standardin EN 71-2:2011 + A1:2014 ”Lelujen turvallisuus – Osa 2: Syttyvyys”, jonka viitetiedot julkaistiin komission täytäntöönpanopäätöksessä (EU) 2021/867 (4). Tämän seurauksena hyväksyttiin yhdenmukaistettu standardi EN 71-2:2020.
                  
               
                     (5)
                  
                  
                     Yhdenmukaistettu standardi EN 71-2:2020 on selkeämpi ja täsmällisempi kuin edeltäjänsä EN 71-2:2011 + A1:2014. Parannuksia ovat mm. lisämääritelmät, jolloin voidaan paremmin kuvata se, mihin leluihin standardin eritelmiä sovelletaan; selkeämpi ja täsmällisempi sanamuoto; uudet eritelmät naamiaisasuille, jotka sisältävät irtonaista täytettä; lisäeritelmät siitä, onko naamiaisasut pestävä tai puhdistettava ennen testaamista; eritelmät, jotka koskevat lelujen pienempien osien testaamista yhdistettyinä sekä täytteiden, koristereunojen ja koristeiden testausta; havainnollistavat esimerkit naamioitumiseen tarkoitetuista leluista (kuten kasvonaamareista tai kypäristä) ja naamiaisasuista sekä ohjeet niiden testaamiseksi; vuokaaviot, joista käy ilmi, miten naamiaisasuista otetaan testinäytteet.
                  
               
                     (6)
                  
                  
                     CEN tarkisti 9 päivänä heinäkuuta 2009 päivätyn pyynnön M/445 perusteella myös yhdenmukaistetun standardin EN 71-3:2019 ”Lelujen turvallisuus – Osa 3: Eräiden alkuaineiden siirtyminen”, jonka viitetiedot julkaistiin täytäntöönpanopäätöksessä (EU) 2021/867. Tämän seurauksena hyväksyttiin yhdenmukaistettu standardi EN 71-3:2019 + A1:2021.
                  
               
                     (7)
                  
                  
                     Yhdenmukaistetulla standardilla EN 71-3:2019 + A1:2021 päivitetään lelujen sisältämien osien osalta lakisääteisiä raja-arvoja koskeva luettelo, joka on peräisin direktiivistä 2009/48/EY. Päivitys koskee alumiinia, johon oli määrä soveltaa tiukennettuja raja-arvoja 20 päivästä toukokuuta 2021 alkaen (5). Se koskee myös kuusiarvoista kromia, jota koskeva aiempi raja-arvo poistettiin. Matemaattinen kaava, jolla lasketaan lelunäytteen kromi VI:n siirtymä, on mukautettu testimenetelmään. Kaikki muut muutokset ovat toimituksellisia.
                  
               
                     (8)
                  
                  
                     CEN tarkisti 9 päivänä heinäkuuta 2009 päivätyn pyynnön M/445 perusteella lisäksi yhdenmukaistetun standardin EN 71-4:2013 ”Lelujen turvallisuus – Osa 4: Kemian kokeilusarjat ja vastaavat tuotteet”, jonka viitetiedot julkaistiin täytäntöönpanopäätöksessä (EU) 2021/867. Tämän seurauksena hyväksyttiin yhdenmukaistettu standardi EN 71-4:2020.
                  
               
                     (9)
                  
                  
                     Yhdenmukaistettu standardi EN 71-4:2020 on selkeämpi kuin edeltäjänsä EN 71-4:2013 useiden toimituksellisten muutosten vuoksi. Myös Euroopan parlamentin ja neuvoston asetuksen (EY) N:o 1272/2008 (6) varoitusmerkkejä ja huomiosanoja on käytetty aiempaa enemmän ja johdonmukaisemmin. Lisäksi lapsiturvallisia säilytysastioita koskevat eritelmät perustuvat nyt vakiintuneeseen kansainväliseen standardiin, jonka CEN on hyväksynyt. Tietyissä kokeilusarjoissa vaaditaan nyt silmien suojausta. Lisäksi eritelmän perusteluja on selvitetty tarkemmin.
                  
               
                     (10)
                  
                  
                     CEN tarkisti 9 päivänä heinäkuuta 2009 päivätyn pyynnön M/445 perusteella yhdenmukaistetun standardin EN 71-13:2014 ”Lelujen turvallisuus – Osa 13: Hajulautapelit, kosmetiikan harrastepakkaukset ja makupelit”, jonka viitetiedot julkaistiin täytäntöönpanopäätöksessä (EU) 2021/867. Tämän seurauksena hyväksyttiin yhdenmukaistettu standardi EN 71-13:2021.
                  
               
                     (11)
                  
                  
                     Yhdenmukaistetun standardin EN 71-13:2021 eritelmät liittyvät selkeämmin direktiivin 2009/48/EY vaatimuksiin. Varsinkin direktiivin 2009/48/EY liitteessä V olevassa B osassa esitettyjä erityisiä varoituksia ja mainintoja koskevia eritelmiä on laajennettu ja ne liittyvät selkeämmin hajulautapeleihin, kosmetiikan harrastepakkauksiin ja makupeleihin, jotka sisältävät tiettyjä allergisoivia hajusteita. Lisäksi kyseisten pelien ja pakkausten säilytysastioiden lapsiturvallisia sulkimia koskevat eritelmät perustuvat nyt kansainväliseen standardiin EN ISO 8317:2015 ”Lapsiturvalliset pakkaukset. Uudelleen suljettavia pakkauksia koskevat vaatimukset ja testausmenetelmät”. Standardissa EN ISO 8317:2015 esitetty testausmenetelmä korvaa aiemman standardissa EN 71-13:2014 esitetyn testausmenetelmän. Viittaukset unionin lainsäädäntöön ja erityisesti elintarvikkeiden turvallisuutta koskevaan lainsäädäntöön on myös päivitetty.
                  
               
                     (12)
                  
                  
                     Komissio ja CEN ovat yhdessä arvioineet, vastaavatko CENin laatimat yhdenmukaistetut standardit EN 71-2:2020, EN 71-3:2019 + A1:2021, EN 71-4:2020 ja EN 71-13:2021 heinäkuun 9 päivänä 2009 päivättyä pyyntöä M/445. Nämä neljä yhdenmukaistettua standardia vastaavat niitä vaatimuksia, jotka niiden on tarkoitus kattaa ja jotka esitetään direktiivissä 2009/48/EY. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (13)
                  
                  
                     Yhdenmukaistetut standardit EN 71-2:2020, EN 71-3:2019 + A1:2021, EN 71-4:2020 ja EN 71-13:2021 korvaavat yhdenmukaistetut standardit EN 71-2:2011 + A1:2014, EN 71-3:2019, EN 71-4:2013 ja EN 71-13:2014. Sen vuoksi on aiheellista poistaa mainittujen standardien viitetiedot Euroopan unionin virallisesta lehdestä. Jotta lelujen valmistajilla olisi riittävästi aikaa mukauttaa tuotteensa yhdenmukaistettujen standardien EN 71-2:2020, EN 71-3:2019 + A1:2021, EN 71-4:2020 ja EN 71-13:2021 tarkistettuihin eritelmiin, on tarpeen lykätä yhdenmukaistettujen standardien EN 71-2:2011 + A1:2014, EN 71-3:2019, EN 71-4:2013 ja EN 71-13:2014 viitetietojen poistamista.
                  
               
                     (14)
                  
                  
                     Selkeyden, järkeistämisen ja yksinkertaistamisen vuoksi olisi julkaistava yhdessä säädöksessä täydellinen luettelo direktiivin 2009/48/EY tueksi laadituista yhdenmukaistetuista standardeista, jotka täyttävät vaatimukset, jotka niiden on tarkoitus kattaa. Direktiivin 2009/48/EY tueksi laadittujen yhdenmukaistettujen standardien viitetiedot on tällä hetkellä julkaistu komission täytäntöönpanopäätöksissä (EU) 2021/867 ja (EU) 2019/1728 (7). Näin ollen on aiheellista korvata päätös (EU) 2021/867 uudella päätöksellä.
                  
               
                     (15)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan Euroopan unionin virallisessa lehdessä direktiivin 2009/48/EY tueksi laadittujen leluja koskevien yhdenmukaistettujen standardien viitetiedot, jotka luetellaan tämän päätöksen liitteessä I.
         
         
            2 artikla
            Kumotaan täytäntöönpanopäätös (EU) 2021/867.
            Täytäntöönpanopäätöksen (EU) 2021/867 1 artiklaa sovelletaan kuitenkin edelleen tämän päätöksen liitteessä II lueteltuihin direktiivin 2009/48/EY tueksi laadittujen leluja koskevien yhdenmukaistettujen standardien viitetietoihin kyseisessä liitteessä vahvistettuihin päivämääriin saakka.
            Täytäntöönpanopäätöksen (EU) 2019/1728 1 artiklaa sovelletaan lisäksi edelleen tämän päätöksen liitteessä III lueteltuihin direktiivin 2009/48/EY tueksi laadittujen leluja koskevien yhdenmukaistettujen standardien viitetietoihin kyseisessä liitteessä vahvistettuihin päivämääriin saakka.
         
         
            3 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 15 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2009/48/EY, annettu 18 päivänä kesäkuuta 2009, lelujen turvallisuudesta (EUVL L 170, 30.6.2009, s. 1).
         
            (3)  CENille ja CENELECille osoitettu standardointitoimeksianto M/445, päivätty 9 päivänä heinäkuuta 2009, direktiivin 88/378/ETY tarkistamisesta annetun lelujen turvallisuutta koskevan direktiivin 2009/48/EY puitteissa.
         
            (4)  Komission täytäntöönpanopäätös (EU) 2021/867, annettu 28 päivänä toukokuuta 2021, Euroopan parlamentin ja neuvoston direktiivin 2009/48/EY tueksi laadituista leluja koskevista yhdenmukaistetuista standardeista (EUVL L 190, 31.5.2021, s. 96).
         
            (5)  Komission direktiivi (EU) 2019/1922, annettu 18 päivänä marraskuuta 2019, lelujen turvallisuudesta annetun Euroopan parlamentin ja neuvoston direktiivin 2009/48/EY liitteessä II olevan III osan 13 kohdan muuttamisesta sen mukauttamiseksi tekniikan ja tieteen kehitykseen alumiinin osalta (EUVL L 298, 19.11.2019, s. 5).
         
            (6)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).
         
            (7)  Komission täytäntöönpanopäätös (EU) 2019/1728, annettu 15 päivänä lokakuuta 2019, Euroopan parlamentin ja neuvoston direktiivin 2009/48/EY tueksi laadituista leluja koskevista yhdenmukaistetuista standardeista (EUVL L 263, 16.10.2019, s. 32).
      
      
         
            LIITE I
            
                        N:o
                     
                     
                        Standardin viitetiedot
                     
                  
                        1.
                     
                     
                        EN 71-1:2014 + A1:2018
                        Lelujen turvallisuus – Osa 1: Mekaaniset ja fysikaaliset ominaisuudet
                     
                  
                        2.
                     
                     
                        EN 71-2:2020
                        Lelujen turvallisuus – Osa 2: Syttyvyys
                     
                  
                        3.
                     
                     
                        EN 71-3:2019 + A1:2021
                        Lelujen turvallisuus – Osa 3: Eräiden alkuaineiden siirtyminen
                     
                  
                        4.
                     
                     
                        EN 71-4:2020
                        Lelujen turvallisuus – Osa 4: Kemian kokeilusarjat ja vastaavat tuotteet
                     
                  
                        5.
                     
                     
                        EN 71-5:2015
                        Lelujen turvallisuus – Osa 5: Kemialliset lelut (lelusarjat) kokeilusarjoja lukuun ottamatta
                     
                  
                        6.
                     
                     
                        EN 71-7:2014 + A3:2020
                        Lelujen turvallisuus – Osa 7: Sormivärit. Vaatimukset ja testausmenetelmät
                     
                  
                        7.
                     
                     
                        EN 71-8:2018
                        Lelujen turvallisuus – Osa 8: Kotikäyttöön tarkoitetut aktiivilelut
                     
                  
                        8.
                     
                     
                        EN 71-12:2016
                        Lelujen turvallisuus – Osa 12: N-nitrosamiinit ja N-nitrosoituvat aineet
                        
                           Huomautus: Raja-arvot standardin EN 71-12:2016 ”Lelujen turvallisuus – Osa 12: N-nitrosamiinit ja N-nitrosoituvat aineet” kohdan 4.2 taulukossa 2 olevassa a kohdassa ovat alhaisemmat kuin direktiivin 2009/48/EY liitteessä II olevan III osan 8 kohdassa vahvistetut raja-arvot. Nämä arvot ovat seuraavat:
                     
                  
                        Aine
                     
                     
                        Standardi EN 71-12:2016
                     
                     
                        Direktiivi 2009/48/EY
                     
                  
                        N-nitrosamiinit
                     
                     
                        0,01 mg/kg
                     
                     
                        0,05 mg/kg
                     
                  
                        N-nitrosoituvat aineet
                     
                     
                        0,1 mg/kg
                     
                     
                        1 mg/kg
                     
                  
                        9.
                     
                     
                        EN 71-13:2021
                        Lelujen turvallisuus – Osa 13: Hajulautapelit, kosmetiikan harrastepakkaukset ja makupelit
                     
                  
                        10.
                     
                     
                        EN 71-14:2018
                        Lelujen turvallisuus – Osa 14: Kotikäyttöön tarkoitetut trampoliinit
                     
                  
                        11.
                     
                     
                        EN IEC 62115:2020
                        Sähkölelut – Turvallisuus
                        EN IEC 62115:2020/A11:2020
                     
                  
      
      
         
            LIITE II
            
                        N:o
                     
                     
                        Standardin viitetiedot
                     
                     
                        Viitetietojen poistamispäivä
                     
                  
                        1.
                     
                     
                        EN 71-2:2011 + A1:2014
                        Lelujen turvallisuus – Osa 2: Syttyvyys
                     
                     
                        15. toukokuuta 2022
                     
                  
                        2.
                     
                     
                        EN 71-3:2019
                        Lelujen turvallisuus – Osa 3: Eräiden alkuaineiden siirtyminen
                     
                     
                        15. toukokuuta 2022
                     
                  
                        3.
                     
                     
                        EN 71-4:2013
                        Lelujen turvallisuus – Osa 4: Kemian kokeilusarjat ja vastaavat tuotteet
                     
                     
                        15. toukokuuta 2022
                     
                  
                        4.
                     
                     
                        EN 71-13:2014
                        Lelujen turvallisuus – Osa 13: Hajulautapelit, kosmetiikan harrastepakkaukset ja makupelit
                     
                     
                        15. toukokuuta 2022
                     
                  
      
      
         
            LIITE III
            
                        N:o
                     
                     
                        Standardin viitetiedot
                     
                     
                        Viitetietojen poistamispäivä
                     
                  
                        1.
                     
                     
                        EN 71-7:2014 + A2:2018
                        Lelujen turvallisuus – Osa 7: Sormivärit. Vaatimukset ja testausmenetelmät
                        
                           Huomautus: Sallitun lisäaineen klimbatsolin osalta (tämän standardin liitteen B taulukossa B.1 oleva 22 kohta) vaatimustenmukaisuusolettamaa sovelletaan suurimpaan sallittuun pitoisuuteen saakka, joka on 0,2 % (ei 0,5 %). Tämä perustuu kuluttajien turvallisuutta käsittelevän tiedekomitean (SCCS) asiakirjaan ”ADDENDUM to the Opinion on Climbazole (P64) ref. SCCS/1506/13”, joka hyväksyttiin sen jälkeen, kun CEN julkaisi standardin.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28. marraskuuta 2021
                     
                  
                        2.
                     
                     
                        EN 71-12:2013
                        Lelujen turvallisuus – Osa 12: N-nitrosamiinit ja N-nitrosoituvat aineet
                     
                     
                        28. marraskuuta 2021
                     
                  
                        3.
                     
                     
                        EN 62115:2005
                        Sähkölelut – Turvallisuus (IEC 62115:2003 (Muutettu) + A1:2004)
                        EN 62115:2005/A2:2011 (IEC 62115:2003/A2:2010 (Muutettu)
                        EN 62115:2005/A2:2011/AC:2011
                        EN 62115:2005/A11:2012
                        EN 62115:2005/A11:2012/AC:2013
                        EN 62115:2005/A12:2015
                     
                     
                        21. helmikuuta 2022